Ақтауда банктің 10 миллион теңгесін ұрлаған инкассатор өзін атып өлтірді
DATE: 10:45, 02 Шілде 2024 | GMT +5
TITLE: Ақтауда банктің 10 миллион теңгесін ұрлаған инкассатор өзін атып өлтірді
URL: https://kaz.inform.kz/news/aktauda-banktn-10-million-tengesn-urlagan-inkassator-ozn-atip-oltrd-3963aa/
META: DATE: 10:45, 02 Шілде 2024 | GMT +5
TOTAL WORDS: 112
AUTHOR(S):
TEXT: Хабарламадағы мәліметке сүйенсек, оқиға 14-шағын ауданда орналасқан «Халық банк» ғимаратында болған. Жертөлеге кіре-беріс жерді құзырлы орган қызметкерлері қоршап тастаған. Оқиғаны Маңғыстау облыстық полиция департаменті растады. – Ұрлық және өзін-өзі өлтіруге дейін жеткізу деректері бойынша Ақтау қаласы полиция басқармасымен қылмыстық іс тіркелді. Қазіргі уақытта тергеу амалдары жүргізілуде. Тергеу мүддесі үшін өзге мәліметтер жария етілмейді, - дейді Полиция департаментінің баспасөз хатшысы Әйгерім Ибаттуллаева. Осы оқиғаға қатысты «Halyk Инкассация» серіктестігі пікір білдірді. – Қазіргі уақытта қайғылы оқиға болған «Halyk Инкассацияда» жеделтергеу іс-шаралары жүргізіліп жатыр. Осыған байланысты компания тергеу аяқталғанға дейін істің мән-жайына қатысты пікір білдіру мен жария етуден бас тартады. «Halyk Инкассация» серіктестігі мен «Halyk Bank» марқұмның туыстары мен жақындарына көңіл айтады, - делінген хабарламада
